छपाई उद्योग में काम करते हुए विलिस हेविलैंड कैरियर ने काम के दौरान देखा कि उनके कारखाने के काफी नमी होने से कागज गीले हो जाते हैं जिससे छपाई की गुणवत्ता प्रभावित होती है। इससे बचने का आयडिया उनके मन में रेल्वे प्लेटफार्म पर घूमते हुए ‘कोहरे’ को देख कर आया। ‘कोहरे’ के बनने की प्रक्रिया को समझने के दौरान उनके मन में एक ऐसी मशीन तैयार करने का विचार आया जो हवा को इतना ठंडा रख सके जिससे वातावरण की नमी उस पर संघनित हो कर बैठ जाये और कमरा नमी से मुक्त हो जाए। आगे चल कर कैरियर की यह मशीन छापाखाने से निकल कर ‘एअर कंडीशनर’ के रूप में घरों और ऑफिस में पहुँच गई।